O sufixo -dero (baixo as formas -adero u -idero) ye un sufixo present en l'aragonés y atras luengas romanicas que deriva d'o sufixo latín -TŌRIU con Yod quarta de metatesi. Presenta valua indicadora d'obchecto/ferramienta y de locativo. A suya forma feminina ye -adera, -idera. En aragonés benasqués se pronuncia con /ɛ / ubierta, en continación territorial con lo mesmo fenomeno en catalán ribagorzano.